શહેરમાં ભુગર્ભ ગટરના કામો પુરા થયા બાદ માર્ગની હાલત બદતર હોવાથી કોલેજ રોડથી પેટ્રોલપંપ સુધી વિદ્યાર્થીઓ સહિત વાહનચાલકો ત્રાહીમામ પોકારી ઉઠયા છે આથી કોંગી શાસિત પાલિકાએ આ માર્ગના નવિનીકરણ બાબતે કારોબારીમાં ઠરાવ કરતાની સાથે જ ભાજપના સદસ્યોએ કલેકટરને રજૂઆત કરી કે સરકયુલર ઠરાવ નિયમ મુજબ ન કરી શકે જેથી માર્ગનુ કામ ટલ્લે ચડતા ભાજપ આગેવાન ચંદુભાઈ ગોંડલીયાએ પોતાના જ પક્ષના સદસ્યોને આડેહાથ લેતા જણાવ્યુ હતું કે વિકાસના કામમાં શહેર ભાજપ પ્રમુખ સહિત ત્રણ સદસ્યોએ ઠરાવમાં સહમતી દર્શાવી છે ત્યારે અન્ય સદસ્યોએ વિકાસના કામમાં રોડા નાખવાનુ કામ કર્યુ છે.